چین پرزیدنتی شی جین پینگ بو هفته قوزیی کره-یه رسمی سفر ائده‌جک.
چین-ین دؤولت تلویزیونو CCTV یایدیغی خبرده پرزیدنت شی جین پینگ ین 20-21 ژوئن تاریخ‌لرینده قوزیی کره-نین پایتاختی پیونگ یانگا رسمی سفر ائدجگینی بیلدیردی.
شی سفر چرچیوه‌سینده قوزیی کره لیدری کیم چونگ اون ایله گؤروشه‌جک.
ایکی اؤلکه آراسیندا دیپلوماتیک علاقه‌لرین قورولماسی‌نین 70-جی ایلدؤنومونه تصادف ائدن سفر چین پرزیدنتی سویه‌سینده 14 ایللیک فاصیله‌دن سونرا حیاتا کئچیریله‌جک ایلک سفر اولا‌جاق.
خبرده لیدرلرین گؤروش اسناسیندا موذاکیره ائده‌جک‌لری موضوع لار حاقیندا معلومات وئریلمه‌دی.
قوزیی کره نین رسمی خبر آژانسی گئنت‌لیگی KCNA سفر خبرینی تصدیقله‌دی.
سفرین امریکا، گونئی کره ایله قوزیی کره آراسینداکی نوکلئر پروقرامینی‌نین بیتیریلمه‌سینه دایر دیپلوماتیک موذاکیره‌لرین دایاندیریلماسی دؤورونه تصادف ائتمه‌سی دقت چکیر.
